Općina Plaški, jedna od najsiromašnijih općina u Karlovačkoj županiji uskoro će dobiti kino i to ne bilo kakvo, nego 3D kino.

Novi projekt općinske vlasti predstavio je načelnik Pero Damjanović (SDP) koji je za OGportal.com rekao da je kino kandidirano prema Ministarstvu kulture te da je u prvoj fazi predviđena digitalizacija kina, a u drugoj, sljedeće godine, opremanje stolicama.

Sadržaj se nastavlja...

Novo kino će biti otvoreno u prostoru nekada popularnog disco kluba "Time Out".

- Ministarstvo kulture nam je za digitalizaciju kina odobrilo 300 tisuća kuna, dok će općina Plaški osigurati dodatnih 150 tisuća, rekao je Damjanović.

Plaški će tako, dodao je, dobiti najmodernije kino u Karlovačkoj županiji kakvo nema niti županijsko središte, grad Karlovac.

KAportal.hr